कार्यक्रम के दौरान मायड़ भाषा राजस्थानी को संवैधानिक मान्यता दिलवाने का प्रस्ताव पारित किया गया। डूंगरराम गेदर ने कार्यकर्ताओं को संबोधित करते हुए कहा कि रक्तदान महादान है । रक्तदान कर हम किसी का जीवन बचा सकते हैं इसलिए व्यक्ति को जीवन में रक्तदान अवश्य करना चाहिए उन्होंने कहा कि गत विधानसभा चुनाव के बाद से मैं लगातार जनता के बीच रहा हूं और आगे भी जनता के बीच रहकर उनके सुख दुख में साथ खड़ा रहूंगा। रक्तदान शिविर के समापन के पश्चात रेलवे स्टेशन के आसपास 51 पौधों का रोपण कर पर्यावरण संरक्षण का संकल्प लिया गया। कार्यकर्ता सम्मेलन में मंच संचालन श्रवण सिंगाठिया ने किया ।कार्यक्रम के दौरान विधानसभा क्षेत्र के अलावा जिले भर से कार्यकर्ता उपस्थित हुए । कार्यकर्ताओं ने डूंगरराम गेदर को उपहार भेंट कर जन्मदिन की बधाई दी । कार्यक्रम में पंचायत समिति सदस्य सुमित्रा मेघवाल , आदराम मेघवाल ,सरपंच सरवन नायक, सरपंच भागीरथ मेघवाल, सरपंच छोटू राम जालप, बसपा नगर अध्यक्ष पवन सोनी सहित सैकड़ों कार्यकर्ता उपस्थित थे ।